Μοσχαρίσια φιλετάκια με βαλσάμικο και ρίγανη
Μπριζολάκια στη θράκα αλλά με ένα ασιατικό twist. Εκτός από το βαλσάμικο και τη ρίγανη η μαρινάδα τους νοστιμίζει με σόγια και σκόρδο.
800 γρ. μοσχαρίσια σπαλομπριζόλα χωρίς κόκαλο, κομμένη σε φέτες περίπου 3 εκ., 1 μικρό ξερό κρεμμύδι, ψιλοκομμένο, 60 ml σάλτσα σόγιας, 30 ml ξίδι βαλσάμικο, 1 σκελίδα σκόρδο, ελαφρώς κοπανισμένη, 60 ml ελαιόλαδο, αλάτι, πιπέρι φρεσκοτριμμένο, 1 κουτ. γλυκού ρίγανη ξερή
Για να φτιάξουμε μοσχαρίσια φιλετάκια με βαλσάμικο και ρίγανη, αρχικά ανακατεύουμε, σε ένα μπολ, το κρεμμύδι, τη σόγια, το βαλσάμικο και το ελαιόλαδο. Κρατάμε τη μισή ποσότητα σε ένα βαζάκι και στην υπόλοιπη μαρινάδα ανακατεύουμε τα μοσχαρίσια φιλετάκια μαζί με το σκόρδο. Σκεπάζουμε με μεμβράνη και αφήνουμε στην άκρη για 30 λεπτά.Ζεσταίνουμε σε δυνατή φωτιά ένα μεγάλο τηγάνι. Στραγγίζουμε τα μοσχαρίσια φιλετάκια από τη μαρινάδα και τα αλατοπιπερώνουμε.Τα βάζουμε στο τηγάνι και τα «ψήνουμε» για 3-4 λεπτά από την κάθε πλευρά ή σύμφωνα με το γούστο μας.Τα αδειάζουμε σε πιατέλα και τα περιχύνουμε με τη μαρινάδα που είχαμε κρατήσει. Πασπαλίζουμε με τη ρίγανη και σερβίρουμε ταμοσχαρίσια φιλετάκια με βαλσάμικο.
Κρεμμύδι,Μοσχάρι,Σκόρδο